باڵووڵ

باڵووڵ، باڵووڵی مایی یان باڵووڵی مادی زانا، خواناس و شاعیری یارسانە کە لە سەدەی سێھەمی کۆچیدا ژیاوە و بڕێک ھۆنراوەی کوردیی لێ بە جێ ماوە. ھۆنراوەکانی باڵووڵ کۆنترین دەقی وێژەی کوردی بە ئەژمار دێت کە بە دەستی کوردانی ھاوچەرخ گەیشتووە و بەم ھۆکارە لە باڵووڵ وەکوو یەکەمین شاعیری کورد ناو دەبرێت. وا دیارە باڵووڵ و یارەکانی ڕۆڵێکی گرنگیان لە دروستبوون و پەرەسەندنی ئایینی یارساندا بووە.

باڵووڵ لەم شێعرەدا ئاماژە بە یارە نزیکەکانی دەکا و ناوی بابە نجووم، بابە لوڕە و بابە ڕەجەب دێنێ:

ئەز بەھڵووڵەنان جە ڕووی زەمینێ
چار فریشتانم چاکر کەرینێ
نجووم، ساڵح، ڕەجەبم بێنێ
چانی لوڕە بیم جە ما و ھەفتێنێ

لە شێعرێکدا باس لەوە دەکا کە بە ڕەواڵەت شێتە بەڵام لەناو یاراندا ژیر: 

دێوانەی زایر، دێوانەی زایر
دانای یارانم دێوانەی زایر
زایر و عەبەس کەفتەن نەبابر
ڕەجەبم نەسیم، لۆرەمەن تایر

 ئەمانەش ببینە 

 پێڕستی کەسایەتییە کوردەکان

 سەرچاوەکان 
 صدیق صفی زادە (بورەکەیی)، اھل حق پیران و مشاھیر، تھران، ١٣٨٦ش.
 سدیق بۆرەکەیی-سەفی زداە، مێژووی وێژەی کوردی، دەزگای ئاراس، ھەولێر، ٢٠٠٨.
 صدیق صفی زادە (بورەکەیی)، دورە بھلول، تھران، ١٣٦٣ش.

پۆل:یارسانییەکان
پۆل:شاعیرانی کورد
پۆل:دامەزرێنەرانی ئایینەکان
پۆل:کوردەکانی ڕۆژھەڵاتی کوردستان
پۆل:سۆفیەکانی ئێران
پۆل:دامەزرێنەرانی دینەکان